ट्रक और कार चालक से लूट करने वाले दो गिरफ्तार
रायपुर | विधानसभा पुलिस ने मंगलवार रात पेट्रोलिंग के दौरान दो शातिर लुटेरों को गिरफ्तार किया है। रिंग रोड -3 में ट्रक, कार सहित आधी रात गुजरने वालों से आरोपी हथियार की नोक पर लूट करते थे। आरोपियों से लूट में उपयोग हथियार और पांच हजार बरामद किया गया। पुलिस अफसरों ने बताया कि तेलीबांधा निवासी बलवीर सिंह और 17 साल का किशोर दोनों मिलकर रिंग रोड-3 मंदिर हसौद से विधानसभा के बीच लूट करते थे। आधी रात दोनों बाइक से निकलते थे।
वहां से गुजरने वाले ट्रक, कार और बाइक सवारों को रोकते थे। हथियार की नोक पर लूट करते थे। आरोपियों ने दो माह में एक दर्जन से ज्यादा लोगों से लूट की है। हालांकि बहुत कम लोगों ने पुलिस में शिकायत की है।
hin_Deva hin_Deva hin_Deva